Prof. RNDr. **Pavel Povinec**, DrSc. (\* 18. február 1942, Ochodnica) je slovenský jadrový a environmentálny fyzik a vysokoškolský pedagóg.

Profesionálna kariéra
---------------------

Vyštudoval jadrovú fyziku na Prírodovedeckej fakulte Univerzity Komenského v Bratislave. Bol vedúcim Katedry jadrovej fyziky a prodekanom novovzniknutej Matematicko-fyzikálnej fakulty UK. Od roku 1993 pracoval ako vedúci Rádiometrického laboratória Medzinárodnej agentúry pre atómovú energiu (IAEA) v Monaku, kde sa zaslúžil o rozvoj izotopovej oceánológie a výskum rádioaktivity morí a oceánov. Vybudoval tu podzemné laboratórium na meranie nízkych aktivít morských vzoriek a na in situ gama-spektrometriu morského prostredia (voda, sedimenty). Po návrate na Slovensko v roku 2005 pokračoval vo vedeckej práci na Katedre jadrovej fyziky a biofyziky Fakulty matematiky, fyziky a informatiky (KJFB FMFI UK), najmä vo výskume environmentálnej rádioaktivity a zriedkavých jadrových procesov. V roku 2013 na KJFB založil Centrum pre nukleárne a urýchľovačové technológie (CENTA) s tandemovým urýchľovačom iónov, najmä na nedeštruktívne prvkové analýzy na zväzku iónov (Ion Beam Analysis, IBA), ktorého činnosť bola v roku 2022 rozšírená aj na izotopovú urýchľovačovú hmotnostnú spektrometriu (Accelerator Mass Spectrometry, AMS).

Bol členom viacerých domácich a zahraničných výborov a komisií (Panely EU, IAEA, Japonsko a J. Kórea na hodnotenie dopadov Fukušimskej havárie), komisie na hodnotenie prevádzky jadrových zariadení, komisie na hodnotenie projektov (EU, APVV, VEGA), vedecké rady univerzít a fakúlt, inauguračné, habilitačné a doktorandské domáce a zahraničné komisie, atď.). Založil dve série medzinárodných konferencií (Low-Radioactivity Physics, a Environmental Radioactivity - ENVIRA), spolupracoval na organizovaní vyše 50 významných medzinárodných konferenciách a predniesol vyše 40 pozvaných referátov. Je členom redakčných rád významných vedeckých časopisov (Scientific Reports/Nature, Radiocarbon, Journal of Environmental Radioactivity, Journal of Radioanalytical and Nuclear Chemistry, atď). Ako editor a co-editor vydal vyše 20 špeciálnych čísiel zahraničných vedeckých časopisov.

Významne sa tiež zapojil do pedagogickej činnosti, prispel k rozvoju študijného odboru Jadrová a subjadrová fyzika a k vytvoreniu nového študijného odboru Environmentálna fyzika. Prednášal predmety z jadrovej fyziky a z environmentálnej fyziky, a vychoval 21 diplomantov a 29 doktorandov. Prednášal tiež na zahraničných univerzitách, napr. Tbilisi, Heidelberg, Oxford, New York/Stony Brook, Bologna, Padova, Kanazawa, Nice.

Vedecké výsledky
----------------

Je zakladateľom výskumu nízkych rádioaktivít, so zameraním na štúdium zriedkavých jadrových procesov, environmentálnej rádioaktivity a astrofyziky. Prispel k vývoju vysokocitlivých detektorov a metód registrácie ionizujúceho žiarenia a ich využitiu v jadrovej fyzike na výskum dvojitej beta-premeny jadier, v astrofyzike na hľadanie častíc temnej hmoty a na výskum rádioaktivity meteoritov, v environmentálnej fyzike na výskum rádioaktivita atmosféry, vplyvu jadrových elektrární na životné prostredie (vrátane havárií v Černobyle a vo Fukušime), na výskum klimatických zmien, a v izotopovej oceánológii na výskum procesov v morskej vode a dopadu skúšok jadrových zbraní na morské prostredie (Novaja Zemlja, Mururoa, Bikiny). Okrem domácich vedeckých projektov viedol vyše 20 medzinárodných projektov (IAEA, EC, FAO, STA Japan, UNESCO), a slovenskú účasť v 3 významných medzinárodných experimentoch (SuperNEMO, LEGEND, CRESST).

Podľa SCOPUS je autorom vyše 400 vedeckých prác, s viac ako 10000 citáciami (Hirschov index h = 50).

Významné ocenenia
-----------------

* 2023: Elected Fellow of the Royal Society of Chemistry, London
* 2022: Čestná plaketa SAV Dionýza Ilkoviča za zásluhy vo fyzikálno-chemických vedách
* 2022: Čestný člen Slovenskej fyzikálnej spoločnosti
* 2021: Člen Slovenskej učenej spoločnosti
* 2018: Štátna cena – Pribinov kríž 1. triedy
* 2018: Elected Member of the European Academy of Sciences and Arts, Salzburg
* 2017: Hevesy Medal Award, New York
* 2017: Vedec roka SR
* 2017: Cena Slovenskej fyzikálnej spoločnosti za vedu
* 2016: Prémia Literárneho fondu za trojročný vedecký ohlas
* 2014: PROSE Award of American Science Publishers for the best book in Environmental Sciences (Fukushima Accident: Radioactivity Impact on the Environment, Elsevier, New York, 2013), together with K. Hirose and M. Aoyama
* 2014: Cena Literárneho fondu za najlepšiu vedeckú publikáciu
* 2005: Nobel Prize for Peace (Member of the IAEA team), Oslo
* 2004, 2000: IAEA Awards, International Atomic Energy Agency, Vienna
* 2003: Medal of the University of Tbilisi
* 2002: FAO Medal, Food and Agricultural Organisation, Rome
* 2002: CEA Award, Commission l’Energy Atomique, Paris

Referencie
----------

1. 1 2 3 4 5 6 7 8 9 10 11 12   *Pavel Povinec* [online]. fmph.uniba.sk, [cit. 2023-07-06]. Dostupné online.
2. ↑  P.P. Povinec,; P. Scotto,; I. Osvath,. The Marine Information System (MARIS). *IAEA*, 2006. Dostupné online [cit. 2023-07-06]. (English)
3. ↑   *Radionuclide levels in oceans and seas* [online]. [Cit. 2023-07-06]. Dostupné online.
4. ↑  POVINEC, P. P.; OSVATH, I.; BAXTER, M. S.. Underwater gamma-spectrometry with HPGe and NaI(Tl) detectors. *Applied Radiation and Isotopes*, 1996-09-01, roč. 47, čís. Proceedings of the International Committee for Radionuclide Metrology Conference on Low-level Measurement Techniques, s. 1127–1133. Dostupné online [cit. 2023-07-06]. ISSN 0969-8043. DOI: 10.1016/S0969-8043(96)00118-2. (po anglicky)
5. ↑   *Katedra jadrovej fyziky a biofyziky* [online]. fmph.uniba.sk, [cit. 2023-07-06]. Dostupné online.
6. ↑   *CENTA* [online]. fmph.uniba.sk, [cit. 2023-07-06]. Dostupné online.
7. ↑   *Unikátny analyzátor iónov* [online]. fmph.uniba.sk, [cit. 2023-07-06]. Dostupné online.
8. ↑   *Scopus - Author search results* [online]. www.scopus.com, [cit. 2023-07-06]. Dostupné online.
9. ↑
10. ↑   *Vyznamenanie SAV pre profesora Povinca* [online]. fmph.uniba.sk, [cit. 2023-07-06]. Dostupné online.
11. ↑   *Učená spoločnosť SAV - prof. RNDr. Pavel Povinec DrSc.* [online]. [Cit. 2023-07-06]. Dostupné online. (po anglicky)
12. ↑  A.S, Petit Press. *Ličková, Povinec i Gombitová. Kto sú ľudia, ktorých vyznamenal Kiska?* [online]. domov.sme.sk, [cit. 2023-07-06]. Dostupné online.
13. ↑   *Members | European Academy of Sciences and Arts* [online]. members.euro-acad.eu, [cit. 2023-07-06]. Dostupné online.
14. ↑   *Prof. Povinec z FMFI UK laureátom prestížnej Hevesyho ceny za rok 2017* [online]. fmph.uniba.sk, [cit. 2023-07-06]. Dostupné online.
15. ↑  CHATT, A.. Laudation for Professor RNDr. Pavel P. Povinec, DrSc: 2017 Hevesy Medal Award recipient. *Journal of Radioanalytical and Nuclear Chemistry*, 2018-06-01, roč. 316, čís. 3, s. 889–891. Dostupné online [cit. 2023-07-06]. ISSN 1588-2780. DOI: 10.1007/s10967-018-5790-8. (po anglicky)
16. ↑  BARTOŠOVIČOVÁ, Marta. *Vedec roka SR 2016: Pavel Povinec z Univerzity Komenského v Bratislave* [online]. VEDA NA DOSAH, 2017-05-16, [cit. 2023-07-06]. Dostupné online.
17. ↑   *2013 Award Winners* [online]. PROSE Awards, [cit. 2023-07-06]. Dostupné online. (po anglicky)
18. ↑

Externé odkazy
--------------

* Research Gate
* Scholar Google,

Autoritné údaje: * ISNI: 0000 0001 1599 1319
* LCCN: n83203160
* NK ČR: ctu2014808789
* ORCID: 0000-0003-0275-794X
* Scopus: 16834004900
* VIAF: 15069844
* WorldCat: lccn-n83203160